Document ID: 32005L0049

ΟΔΗΓΊΑ 2005/49/ΕΚ ΤΗΣ ΕΠΙΤΡΟΠΉΣ
της 25ης Ιουλίου 2005
την τροποποίηση, με σκοπό την προσαρμογή στην τεχνική πρόοδο, της οδηγίας 72/245/EOK του Συμβουλίου σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων και για την τροποποίηση της οδηγίας 70/156/EOK του Συμβουλίου που αφορά την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (1), και ιδίως το άρθρο 13 παράγραφος 2,
την οδηγία 72/245/ΕΟΚ του Συμβουλίου σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων (2), και ιδίως το άρθρο 4,
Εκτιμώντας τα ακόλουθα:
(1)
Η οδηγία 72/245/ΕΟΚ είναι μία από τις χωριστές οδηγίες στο πλαίσιο της διαδικασίας έγκρισης τύπου που καθιερώνεται από την οδηγία 70/156/ ΕΟΚ.
(2)
Προκειμένου να βελτιωθεί η ασφάλεια των οχημάτων με την ενθάρρυνση και την εφαρμογή τεχνολογιών που χρησιμοποιούν ραντάρ μικρής εμβέλειας για οχήματα, η Επιτροπή εναρμόνισε με την απόφαση 2004/545/ΕΚ της Επιτροπής, της 8ης Ιουλίου 2004, σχετικά με την εναρμόνιση ραδιοφάσματος στην περιοχή των 79 GHz για χρήση ραντάρ μικρής εμβέλειας για οχήματα στην Κοινότητα (3) και με την απόφαση 2005/50/ΕΚ της Επιτροπής, της 17ης Ιανουαρίου 2005, σχετικά με την εναρμόνιση ραδιοφάσματος στην περιοχή των 24 GHz για χρονικά περιορισμένη χρήση εξοπλισμού ραντάρ μικρής εμβέλειας για αυτοκίνητα στην Κοινότητα (4), τη χρήση δύο ραδιοφασμάτων.
(3)
Το ραδιοφάσμα στην περιοχή των 79 GHz καθορίστηκε ως η πιο κατάλληλη ζώνη για τη μακροπρόθεσμη ανάπτυξη και εγκατάσταση του ραντάρ μικρής εμβέλειας για αυτοκίνητα. Αντίστοιχα, η απόφαση 2004/545/ΕΚ καθόρισε και κατέστησε διαθέσιμο για το ραντάρ μικρής εμβέλειας σε αυτοκίνητα το ραδιοφάσμα στην περιοχή των 79 GHz χωρίς παρεμβολές και χωρίς προστασία. Ωστόσο, η τεχνολογία στο ραδιοφάσμα στην περιοχή των 79 GHz εξακολουθεί να βρίσκεται σε στάδιο ανάπτυξης και δεν είναι άμεσα και οικονομικά αποδοτικά διαθέσιμη.
(4)
Η χρονικά περιορισμένη χρήση του ραδιοφάσματος στην περιοχή των 24 GHz για ραντάρ μικρής εμβέλειας για αυτοκίνητα επιτράπηκε με την απόφαση 2005/50/ΕΚ. Η τεχνολογία που χρησιμοποιεί αυτή τη ζώνη συχνοτήτων είναι διαθέσιμη βραχυπρόθεσμα σε εύλογο κόστος, γεγονός που θα καταστήσει δυνατή την αξιολόγηση της αποτελεσματικότητας της εφαρμογής του ραντάρ μικρής εμβέλειας για αυτοκίνητα όσον αφορά την οδική ασφάλεια. Ωστόσο, η χρήση ραντάρ αυτής της τεχνολογίας πρέπει να είναι περιορισμένη ώστε να αποφευχθεί παρεμβολή με άλλες εφαρμογές που χρησιμοποιούν το ραδιοφάσμα στην περιοχή των 24 GHz.
(5)
Η απόφαση 2005/50/ΕΚ επιτρέπει τη χρήση εξοπλισμού ραντάρ στην περιοχή των 24 GHz μόνον όταν αυτός είναι εγκατεστημένος εξαρχής σε νέα οχήματα ή σε αντικατάσταση εξαρχής εγκατεστημένου εξοπλισμού και για την περίοδο που λήγει στις 30 Ιουνίου 2013 το αργότερο. Ωστόσο, σύμφωνα με το άρθρο 5 της απόφασης 2005/50/ΕΚ, αυτή η ημερομηνία μπορεί να επεκταθεί.
(6)
Σύμφωνα με την απόφαση 2005/50/ΕΚ, τα κράτη μέλη πρέπει να δημιουργήσουν ένα σύστημα παρακολούθησης που να στοχεύει στην επαλήθευση του συνολικού αριθμού των οχημάτων που έχουν ταξινομηθεί στο έδαφός τους και είναι εξοπλισμένα με ραντάρ μικρής εμβέλειας στα 24 GHz. Είναι συνεπώς αναγκαίο να παρασχεθούν στα κράτη μέλη τα κατάλληλα μέσα για την πραγματοποίηση της εν λόγω παρακολούθησης.
(7)
Η οδηγία 72/245/ΕΟΚ πρέπει επομένως να τροποποιηθεί αναλόγως.
(8)
Οι τροποποιήσεις στην οδηγία 72/245/ΕΟΚ έχουν αντίκτυπο στην οδηγία 70/156/ΕΟΚ. Επομένως, η οδηγία αυτή πρέπει να τροποποιηθεί αναλόγως.
(9)
Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο που συστάθηκε βάσει του άρθρου 13 παράγραφος 1 της οδηγίας 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τροποποίηση της οδηγίας 72/245/ΕΟΚ
Η οδηγία 72/245/ΕΟΚ τροποποιείται ως εξής:
1)
Στο παράρτημα Ι, προστίθενται τα ακόλουθα σημεία μετά το σημείο 2.1.12.2:
«2.1.13.
ως “εξοπλισμός ραντάρ μικρής εμβέλειας στην περιοχή των 24 GHz” νοείται ένα ραντάρ όπως ορίζεται στο άρθρο 2 παράγραφος 2 της απόφασης 2005/50/ΕΚ (5) της Επιτροπής και το οποίο ικανοποιεί τις απαιτήσεις επίδοσης του άρθρου 4 της εν λόγω απόφασης
2.1.14.
ως “εξοπλισμός ραντάρ μικρής εμβέλειας στην περιοχή των 79 GHz” νοείται ένα ραντάρ όπως ορίζεται στο άρθρο 2 στοιχείο β) της απόφασης 2004/545/ΕΚ (6) της Επιτροπής και το οποίο ικανοποιεί τις απαιτήσεις επίδοσης του άρθρου 3 της εν λόγω απόφασης.
2)
Στο παράρτημα ΙΙ Α, προστίθενται τα ακόλουθα σημεία μετά το σημείο 12.2.7:
«12.7.1.
όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι (διαγράψτε ό,τι δεν ισχύει)
12.7.2.
όχημα εξοπλισμένο με ραντάρ μικρής εμβέλειας στην περιοχή των 79 GHz: Ναι/Όχι (διαγράψτε ό,τι δεν ισχύει)»
3)
Στο προσάρτημα του παραρτήματος ΙΙΙ Α προστίθενται τα ακόλουθα σημεία μετά το σημείο 1.3:
«1.3.1.
όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι (διαγράψτε ό,τι δεν ισχύει)
1.3.2.
όχημα εξοπλισμένο με ραντάρ μικρής εμβέλειας στην περιοχή των 79 GHz: Ναι/Όχι (διαγράψτε ό,τι δεν ισχύει)».
Άρθρο 2
Τροποποίηση της οδηγίας 70/156/ΕΟΚ
Η οδηγία 70/156/ΕΟΚ τροποποιείται ως εξής:
1)
Στα παραρτήματα Ι και ΙΙΙ προστίθενται τα ακόλουθα σημεία μετά το σημείο 12.6.4:
«12.7.1.
όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι (διαγράψτε ό,τι δεν ισχύει)
12.7.2.
όχημα εξοπλισμένο με ραντάρ μικρής εμβέλειας στην περιοχή των 79 GHz: Ναι/Όχι (διαγράψτε ό,τι δεν ισχύει)»·
2)
Στο παράρτημα ΙΧ στην πλευρά 2 όλων των υποδειγμάτων του πιστοποιητικού συμμόρφωσης (ΠΣ), το στοιχείο 50 αντικαθίσταται από τα ακόλουθα:
«50. Παρατηρήσεις
50.1.
όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι (διαγράψτε ό,τι δεν ισχύει)
50.2.
όχημα εξοπλισμένο με ραντάρ μικρής εμβέλειας στην περιοχή των 79 GHz: Ναι/Όχι (διαγράψτε ό,τι δεν ισχύει)
50.3.
Λοιπές παρατηρήσεις …».
Άρθρο 3
Μεταβατικές διατάξεις
1. Από την 1η Ιουλίου 2006, σε περίπτωση μη τήρησης των διατάξεων της οδηγίας 72/245/ΕΟΚ, όπως τροποποιείται από την παρούσα οδηγία, τα κράτη μέλη, για λόγους που αφορούν την ηλεκτρομαγνητική συμβατότητα:
α)
θεωρούν τα πιστοποιητικά συμμόρφωσης που συνοδεύουν τα νέα οχήματα, σύμφωνα με τις διατάξεις της οδηγίας 70/156/EOK, ως μη ισχύοντα πλέον για τους σκοπούς του άρθρου 7 παράγραφος 1 της εν λόγω οδηγίας και
β)
μπορούν να αρνούνται την ταξινόμηση, την πώληση ή τη θέση σε κυκλοφορία νέων οχημάτων.
Οι ισχύουσες εγκρίσεις για οχήματα στα οποία δεν έχει τοποθετηθεί εξοπλισμός ραντάρ μικρής εμβέλειας στην περιοχή των 24 GHz ή των 79 GHz παραμένουν αμετάβλητες.
2. Με ισχύ από την 1η Ιουλίου 2013, τα κράτη μέλη απαγορεύουν την ταξινόμηση, την πώληση ή τη θέση σε κυκλοφορία των οχημάτων που είναι εξοπλισμένα με ραντάρ μικρής εμβέλειας στην περιοχή των 24 GHz.
3. Στην περίπτωση που η ημερομηνία αναφοράς στο άρθρο 2 παράγραφος 5 της απόφασης 2005/50/ΕΚ τροποποιείται σύμφωνα με το άρθρο 5 της εν λόγω απόφασης, τα κράτη μέλη απαγορεύουν την ταξινόμηση, την πώληση ή τη θέση σε κυκλοφορία των οχημάτων που είναι εξοπλισμένα με ραντάρ μικρής εμβέλειας στην περιοχή των 24 GHz μετά την τροποποιημένη ημερομηνία αναφοράς.
Άρθρο 4
Μεταφορά στο εθνικό δίκαιο
1. Έως τις 30 Ιουνίου 2006 το αργότερο, τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
Εφαρμόζουν τις διατάξεις αυτές από την 1η Ιουλίου 2006.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή τις ουσιώδεις διατάξεις του εθνικού δικαίου τις οποίες θεσπίζουν στο πεδίο που καλύπτεται από την παρούσα οδηγία.
Άρθρο 5
Έναρξη ισχύος
Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 6
Αποδέκτες
Η παρούσα οδηγία απευθύνεται στα κράτη μέλη.
Βρυξέλλες, 25 Ιουλίου 2005.

Labels: 1
20
7
8
12
15